# 苏轼《和陶拟古九首》系列诗词写的如何？

来源：网络 作者：尘埃落定 更新时间：2025-06-03

*众所周知苏轼是唐宋八大家之一，很有文采，那么他的《和陶拟古九首》系列诗词写的如何呢?下面小编就为大家详细介绍一下，感兴趣的朋友就一起看看吧。　　《和陶拟古九首》　　客居远林薄，依墙种杨柳。归期未可必，成阴定非久。　　邑中有佳士，忠信可与...*

　　众所周知苏轼是唐宋八大家之一，很有文采，那么他的《和陶拟古九首》系列诗词写的如何呢?下面小编就为大家详细介绍一下，感兴趣的朋友就一起看看吧。

　　《和陶拟古九首》

　　客居远林薄，依墙种杨柳。归期未可必，成阴定非久。

　　邑中有佳士，忠信可与友。相逢话禅寂，落日共杯酒。

　　艰难本何求，缓急肯相负。故人在万里，不复为薄厚。

　　米尽鬻衣裳，时劳问无有。

　　《和陶拟古九首》

　　有客叩我门，击马门前柳。庭空鸟雀散，门闭客立久。

　　主人枕书卧，梦我平生友。忽闻剥啄声，惊散一杯酒。

　　倒裳起谢客，梦觉两愧负。坐谈杂今古，不答颜愈厚。

　　问我何处来，我来无何有。

　　《和陶拟古九首》

　　酒尽君可起，我歌已三终。由来竹林人，不数涛与戎。

　　有酒从孟公，慎勿从扬雄。崎岖颂沙麓，尘埃污西风。

　　昔我未尝达，今者亦安穷。穷达不到处，我在阿堵中。

　　《和陶拟古九首》

　　闭门不复出，兹焉若将终。萧然环堵间，乃复有为戎。

　　我师柱下史，久以雌守雄。金刀虽云利，未闻能斫风。

　　世人欲困我，我已长安穷。穷甚当辟谷，徐观百年中。

　　《和陶拟古九首》

　　萧萧发垂素，晡日迫西隅。道人闵我老，元气时卷舒。

　　岁晚风雨交，何不完子庐。万法灭无余，方寸可久居。

　　将扫道上尘，先拔庭中芜。一净百亦净，物我皆如如。

　　《和陶拟古九首》

　　客去室幽幽，服鸟来座隅。引吭伸两翅，太息意不舒。

　　吾生如寄耳，何者为吾庐。去此复何之，少安与汝居。

　　夜中闻长啸，月露荒榛芜。无问亦无答，吉凶两何如。

　　《和陶拟古九首》

　　少年好远游，荡志隘八荒。九夷为藩篱，四海环我堂。

　　卢生与若士，何足期渺茫。稍喜海南州，自古无战场。

　　奇峰望黎母，何异嵩与邙。飞泉泻万仞，舞鹤双低昂。

　　分流未入海，膏泽弥此方。芋魁倘可饱，无肉亦奚伤。

　　《和陶拟古九首》

　　夜梦披发翁，骑驎下大荒。独行无与游，闯然疑我堂。

　　高论何峥嵘，微言何渺茫。我徐听其说，未离翰墨场。

　　平生气如虹，宜不葬北邙。少年慕遗文，奇姿揖昂扬。

　　衰罢百无用，渐以圆斲方。隐约就所安，老退还自伤。

　　《和陶拟古九首》

　　佛法行中原，儒者耻论兹。功施冥冥中，亦何负当时。

　　此方旧杂染，浑浑无名缁。治生守家世，坐使斯人疑。

　　未知酒肉非，能与生死辞。炽哉吴闽间，佛事不可思。

　　生子多颖悟，德报岂吾欺。时俾正法眼，一出照曜之。

　　谁为邑中豪，勤诵我此诗。

　　《和陶拟古九首》

　　冯冼古烈妇，翁媪国于兹。策勋梁武后，开府隋文时。

　　三世更险易，一心无磷缁。锦繖平积乱，犀渠破余疑。

　　庙貌空复存，碑版漫无辞。我欲作铭志，慰此父老思。

　　遗民不可问，偻句莫予欺。犦牲菌鸡卜，我当一访之。

　　铜鼓壶卢笙，歌此送迎诗。

　　《和陶拟古九首》

　　忧来感人心，悒悒久未和。呼儿具浊酒，酒酣起长歌。

　　歌罢还独舞，黍麦力诚多。忧长酒易消，脱去如风花。

　　不悟万法空，子如此心何。

　　《和陶拟古九首》

　　沉香作庭燎，甲煎粉相和。岂若炷微火，萦烟嫋清歌。

　　贪人无饥饱，胡椒亦求多。朱刘两狂子，陨坠如风花。

　　本欲竭泽渔，奈此明年何。

　　《和陶拟古九首》

　　杜门人笑我，不知有天游。光明遍十万，咫尺陋九州。

　　此观一日成，衮衮通法流。竿木常自随，何必返故丘。

　　老聃白发年，青牛去西周。不遇关尹喜，履迹谁能求。

　　《和陶拟古九首》

　　鸡窠养鹤发，及与唐人游。来孙亦垂白，颇识李崖州。

　　再逢卢与丁，阅世真东流。斯人今在亡，未遽掩一丘。

　　我师吴季子，守节到晚周。一见春秋末，渺焉不可求。

　　《和陶拟古九首》

　　城南有荒池，琐细谁复采。幽姿小芙蕖，香色独未改。

　　欲为中州信，浩荡绝云海。遥知玉井莲，落蕊不相待。

　　攀跻及少壮，已失那容悔。

　　《和陶拟古九首》

　　耡田种紫芝，有根未堪采。逡巡岁月度，太息毛发改。

　　晨朝玉露下，滴沥投沧海。须芽忽长茂，枝叶行可待。

　　夜烧沉水香，持戒勿中悔。

　　《和陶拟古九首》

　　海康杂蛮蜑，礼俗久未完。我居久闾阎，愿先化衣冠。

　　衣冠一有耻，其下胡为颜。东邻有一士，读书寄贤关。

　　归来奉亲友，跬步行必端。慨然顾流俗，叹息未敢弹。

　　提提乌鸢中，见此孤翔鸾。渐能衣裘褐，袒裼知恶寒。

　　《和陶拟古九首》

　　黎山有幽子，形槁神独完。负薪入城市，笑我儒衣冠。

　　生不闻诗书，岂知有孔颜。翛然独往来，荣辱未易关。

　　日暮鸟兽散，家在孤云端。问答了不通，叹息指屡弹。

　　似言君贵人，草莽栖龙鸾。遗我古贝布，海风今岁寒。

　　免责声明：以上内容源自网络，版权归原作者所有，如有侵犯您的原创版权请告知，我们将尽快删除相关内容。

本文档由028GTXX.CN范文网提供，海量范文请访问 https://www.028gtxx.cn